તેઓએ વધુમાં જણાવેલ કે ઓબીસી નિગમ દ્વારા ચાલુ વર્ષે ૨૭૧ દિકરા - દિકરીઓને રૂ.૩૯૯.૫૦ લાખ મંજૂર કરેલા ચૂકવવામાં આવ્યા હતા તેમજ લઘુ ઉદ્યોગ માટેના સીધા ધિરાણની લોનના રૂ.૮૩,૮૮,૦૦૦ પણ મંજૂર કરવામાં આવેલ. જેના લાભાર્થીઓ દ્વારા ડોકયુમેન્ટરો પૂરા કરવાથી તુરંત જ આરટીજીએસ દ્વારા તેમના ખાતામાં ચૂકવણું કરવામાં આવશે. તેમજ ઓબીસી સમાજના ગરીબ અને મધ્યમ વર્ગના લોકોને પોતાના પગ પર ઉભા રહેવા માટે નાની - નાની અનેક પ્રકારની લોન આપવામાં આવે છે. જેનો વધારે ને વધારે વ્યાપ થાય અને પુરતા પ્રમાણમાં આ યોજનાનો લોકો લાભ લઈ શકે તે માટેનો ઓબીસી નિગમના અધિકારીઓ, કર્મચારીઓ દ્વારા બહોળા પ્રમાણમાં પ્રયત્ન કરવામાં આવે છે. તેમજ ગ્રામ્ય અને શહેરી વિસ્તારમાં મધ્યમ વર્ગના લોકો જે જેઓ પોતે ડ્રાઈવીંગની નોકરીઓ કરી પોતાનું તેમજ કુટુંબનું ભરણપોષણ કરતા હોય છે તેવા લોકોને આવકમાં વધારો થાય અને પોતાની માલિકીની પેસેન્જર વાહન, પોતાની માલિકીની ગાડી ખરીદવા માટે ખૂબ જ ઓછા વ્યાજદરની લોન મળી રહે.